Държавен вестник, бр. 65, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  65
МИНИСТЕРСКИ СЪВЕТ
ПОСТАНОВЛЕНИЕ № 165  
ОТ 8 АВГУСТ 2017 Г.
за изменение и допълнение на Наредбата 
за военния отчет на български граждани и 
техника за мирно и военно време, приета с 
Постановление № 167 на Министерския съвет 
от 2012 г. (ДВ, бр. 60 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3 ал. 1 и 2 се изменят така: 
„(1) Министърът на отбраната ръководи 
дейностите по водене на отчета, оповестяване 
и доставяне на резерва и планиране на инди-
видуалната военна подготовка на запаса чрез 
Централното военно окръжие и подчинените 
му органи за водене на военния отчет.
(2) Органите за водене на военния отчет 
на Централното военно окръжие са военните 
окръжия, отдел „Столичен“, отдел „София-
област“ и техните офиси за военен отчет в 
общината/района.“
§ 2. В чл. 4 след думата „техника“ се поставя 
запетая и се добавя „необходими“.
§ 3. В чл. 6 се правят следните изменения 
и допълнения:
1. Точка 2 се изменя така:
„2. картотечни регистри – за създаване, 
обработване и съхраняване на военноотчетни 
документи;“.
2. Създава се т. 3:
„3. документални регистри – за създаване, 
обработване и съхраняване, справки, сведения, 
анализи и отчети.“
§ 4. В чл. 7 се създават т. 3 и 4:
„3. регистър на преминалите начална во-
енна подготовка;
4. регистър на български граждани, прите-
жаващи професии и специалности, необходими 
за военните формирования.“
§ 5. Създават се чл. 7а – 7в:
„Чл. 7а. Kартотечни регистри са: 
1. регистри от азбучни служебни карти на 
резервисти и запасни;
2. регистри от азбучни карти на резервисти 
и запасни; 
3. регистри от отчетни картони на техника-
резерв и техника-запас;
4. регистри от разписките от повиквател-
ните заповеди на запасни и техника-запас;
5. регистри на мобилизационните карти и 
картони във военните формирования.
Чл. 7б. Документални регистри са: 
1. регистри на договорите за доброволен 
резерв и допълнителни споразумения към него;
2. сведение-анализ за състоянието на ре-
сурсите от резерва;
3. сведение за планираните за доставяне 
запасни и техника-запас за военните форми-
рования от въоръжените сили и структурите 
по чл. 50, ал. 2 от Закона за отбраната и 
въоръжените сили на Република България;
4. отчетна ведомост за състоянието на 
ресурсите от офицери, офицерски кандидати, 
сержанти и войници за военните формирова-
ния от въоръжените сили и структурите по 
чл. 50, ал. 2 от Закона за отбраната и въоръ-
жените сили на Република България;
5. отчетна ведомост за състоянието на 
техника-резерв и техника-запас, необходима 
за въоръжените сили;
6. регистри на справки, сведения, анализи 
и отчети за воденето на военния отчет.
Чл. 7в. Подреждането на военноотчетните 
документи в картотечните регистри, формата 
и съдържанието на справките, сведенията, 
анализите и отчетите в документалните 
регистри на органите за водене на военния 
отчет се определят с акт на началника на 
Централното военно окръжие.“
§ 6. В чл. 8 се правят следните изменения:
1. В ал. 1, в основния текст думите „вклю-
чени в документалните и картотечните ре-
гистри“ се заличават.
2. Алинея 3 се отменя.
§ 7. В чл. 9 се правят следните изменения 
и допълнения:
1. Алинея 2 се изменя така:
„(2) Централното военно окръжие под-
държа и съхранява в картотечен регистър 
военноотчетни документи по чл. 8, ал. 1, т. 1 
на офицери (резервисти и запасни).“ 
2. В ал. 3 думата „обобщава“ се заменя 
със „създава и поддържа документални ре-
гистри от“.
3. Създава се ал. 4:
„(4) За резултатите от изготвените сведения 
на ресурсите от резерва по ал. 3 началникът 
на Централното военно окръжие изготвя и 
изпраща доклад до министъра на отбраната.“ 
§ 8. Член 10 се отменя.
§ 9. В чл. 11 се правят следните изменения:
1. В ал. 1 думите „В областния военен 
отдел/отдел „Столичен“ се заменят с „Във 
военните окръжия, отдел „Столичен“ и отдел 
„София-област“.
2. В ал. 2 думите „Областният военен отдел/
отдел „Столичен“ се заменят с „Военното окръ-
жие, отдел „Столичен“ и отдел „София-област“ 
и думата „поддържа“ се заменя с „поддържат“.
3. В ал. 3 думите „Областният военен 
отдел/отдел „Столичен“ се заменят с „Во-
енното окръжие, отдел „Столичен“ и отдел 
„София-област“ и думата „изготвя“ се заменя 
с „изготвят“.
§ 10. В чл. 15 се правят следните изменения 
и допълнения:
1. В ал. 1:
а) в т. 1 думите „и запасни“ се заличават;